১/ চুক্তিৰ ৫ নং দফাৰ পৰা ১৫ নং দফালৈ মুঠ ১১ টা দফাৰ ভিতৰত ৮•১; ৮•২; ১৩; ১৪ আৰু ১৫ নং দফা ইতিমধ্যে কাৰ্যকৰী কৰি থকা হৈছে । বাকী ৫•১ ৰ পৰা ৫•৯ লৈকে আৰু ৯•১; ৯•২; ১০ ; ১১ আৰু ১২ নং দফা ৰূপায়নৰ কাম গতানুগতিক বিষয়ৰ ওপৰত নিৰ্ভৰশীল হেতুকে কেন্দ্ৰীয় আৰু ৰাজ্য চৰকাৰৰ অধীনৰ সংশ্লিষ্ট বিভাগসমূহৰ দ্বাৰা সময়ে সময়ে আৰু পৰ্যায়ক্ৰমে ৰূপায়িত হৈ আছে ।
২/ ৫•১ দফাৰ পৰা ৫•৯ দফালৈ ৰূপায়নৰ বাবে ১-১-১৯৬৬ আৰু ২৪ মাৰ্চ ১৯৭১ চনক ভিত্তি বছৰ ধৰি ফৰেইনাৰ্চ ট্ৰিবুনেল এক্ট্ৰ ১৯৪৬ আৰু ফৰেইনাৰ্চ ট্ৰিবুনেল অৰ্ডাৰ ১৯৬৪ মতে তদন্ত প্ৰক্ৰিয়া চলাই থকা হৈছে । ১৯৮৫ চনৰ পৰা আগষ্ট ২০১৮ লৈকে বিদেশী নাগৰিকৰ বিৰুদ্ধে গোচৰৰ সংখ্যা ৬২৬৭৯৩ টা ; ট্ৰিবুনেলৰ দ্বাৰা ভাৰতীয় ঘোষনা ১০৮৮১৫ জন ; ট্ৰিবুনেলৰ দ্বাৰা বিদেশী ঘোষনা ১০৩৭৬৪ জন আৰু মুঠ বিদেশী বহিষ্কাৰ ২৯৮২৯ জন ।
৩/ সৰ্বমুঠ ২৪৪১৪৪ জন ডি ভোটাৰৰ বিৰুদ্ধে বিদেশী ন্যায়াধীকৰনসমূহত গোচৰ ৰুজু হৈছিল । তাৰে ১১৮৩২৮ টা গোচৰ ৩১ আগষ্ট ২০১৮ লৈকে নিস্পত্তি কৰা হয় । তাৰ ভিতৰত ২৩৪৩৭ জনক বিদেশী বুলি ঘোষনা কৰা হৈছে ।
এইখিনি চুক্তি ৰূপায়ন মন্ত্ৰী সৰ্বানন্দ সোনোৱালে বিধানসভাত দিয়া লিখিত তথ্য আৰু ইয়াৰ পৰা স্পষ্ট যে হিমন্তই ৰূপায়িত নোহোৱা বুলি কোৱা দফাকেইটাও ৰূপায়ন হৈ আছে । এতেকে মিছলীয়া কোন-হিমন্ত নে সোনোৱাল ?
যদি হিমন্তৰ কথাই সচাঁ তেন্তে সোনোৱালে কিয় ভুল তথ্য দিলে ? শেহতীয়া আবোল-তাবোল কথাৰে হিমন্তই মুখ্যমন্ত্ৰী সোনোৱালকে দেখোন ৰাইজৰ আগত মিছলীয়া বুলি প্ৰমান কৰিবলৈ উঠিপৰি লাগিছে । বিধানসভাত দাখিল হোৱা এইবিষয়ৰ আৰু তথ্য আছে । অসম চুক্তিখন নতুনকৈ গৱেষনা কৰিবলৈ যোৱাৰ আগতে হিমন্তই অগপ- কংগ্ৰেছ আমোলৰ কথা বাদেই দিলো ; সোনোৱাল চৰকাৰৰ কাৰ্যকালত অসম চুক্তি আৰু বিদেশী চিনাক্তকৰন- বহিষ্কৰন সংক্ৰান্তীয় যিবোৰ তথ্যপাতি বিধানসভাত দাখিল কৰা হৈছিল সেইবোৰ উলিয়াই ভালদৰে পঢ়ক । তাত কি উত্তৰ দিয়া হৈছিল আৰু নিজে বলকি আছে কি ? তেতিয়াই বুজি পাব কোনে হিতাহিত জ্ঞান হেৰুৱাইছে আৰু মূৰৰ বিকাৰ হৈছে কাৰ ! বিধানসভাত দাখিল হোৱা সেই তথ্যবোৰত এইটোও উদঘাটন কৰিব পাৰিব যে সোনোৱাল চৰকাৰৰ কাৰ্যকালৰ বছৰকেইটাতেই সৰ্বাধিক কম বিদেশী বহিষ্কাৰ কৰা হৈছে । মূৰৰ বিকাৰ হোৱা নাই আৰু নৈতিক সাহস আছে যদি বিধানসভাৰ তথ্যবোৰ ৰাজহুৱা কৰি মুখ্যমন্ত্ৰী সোনোৱাল ডাঙৰীয়াৰ তথ্যবোৰ মিছা প্ৰমান কৰি দেখুওৱাক । জাতিৰ অস্তিত্ব বিপন্ন কৰি হলেও অবৈধ হিন্দু বাংলাদেশীৰ মোহত কিমান আৰু চল-চাতুৰিৰ খেলা খেলিব ? সকলো মানুহকে কিমান আৰু ভেৰা বনাব ? ৰাজ্যখনৰ সকলো মানুহেই কি মূৰ্খ আৰু নপুংসক বুলি ভাবি লৈছে ?
জীয়া শিপাৰ সাঁকো, বেথা ভৰা বুকু !
Are Most of India's Children Starving?
১৮টাকৈ হাতীৰ অকল্পনীয় মৃত্যুঃ অপৰাধী কোন?
উচ্চ ৰক্তচাপ ৰোগৰ ঘৰুৱা উপশম।
ফেটি লিভাৰ ডিজিজ্ (Fatty Liver Disease)
Disclaimer: All the contents of this website www.mahabahoo.com are copy right protected. To reuse/publish in any media, users/readers of this website are requested to send an email to editor@mahabaoo.com. Users/readers are also requested to send email at editor@mahabahoo.com for issues related to complain, rectification & removal of contents.
